《出塞曲》
清代·钱袁英

龙沙万里音书绝，征人一去无消息。故乡儿女泣灯前，回忆临岐别仓猝。

牵衣珍重千万思，欲语不语声先咽。只身鞍马去绝国，路逢战没新骸骨。

白岩日暮鬼火青，徘徊独宿长城窟。铜花斑驳剑锋寒，匣中长啸频看拔。

雄心何事转凄切，侧身南望江天月。昨宵归梦到深闺，无限钟情同剌剌。

醒来哀角不堪闻，一夜关山添白发。

作者简介：钱袁英(1669-1738)，又名英,字蔺宜。清无锡人。少饩娄县。父栋卒时以节性、慎言、积德三箴授英,因更字箴三,以志不忘。居北郭,市嚣鼎沸,英键户读书,教授弟子。